cyanic-selkie/wikianc huggingface dataset:
Ивор Амстронг Ричардс
Соработката со Огден
Конечно, во дела како што е „Основниот англиски речник“ и „Времињата на Индија,     водич за основен англиски“,  Ричардс и Огден го развиле нивниот најпознат меѓународен влијателен проект  - Основната англиска програма за развој на меѓународниот јазик со 850 збора. Патувањата на Ричардс, особено во Кина, го направија успешен застапник на оваа меѓународна програма. Во Харвард го направи следниот чекор - интеграција на нови медиуми (особено телевизијата) во неговата меѓународна педагогија.
Теорија
Ричардс бил често сметан, или погрешно наведуван како татко на новата критика, главно поради влијанието на првите две негови книги за критичка теорија „Принципи на книжевната критика“ и „Практичната критика“. Принципите биле еден од главните критички пробиви со тоа што нудат триесет и пет остроумни поглавја на разни теми поврзани со книжевната критика, вклучувајќи теми како што се: форма, вредност, ритам, книжевна инфективност, дивергентни читања и верувања. Неговата следна книга „Практична критика“ била исто толку влијателна, колку и емпирските студии на инфериорниот книжевен одговор. Ричардс ги отстранил авторските и содржинските информации од тринаесет песни, вклучувајќи една од Лонгфелоу и четири од маргинални поети. После тој побарал нивна интерпретација од студентите на Кембриџ за да се утврдат најверојатните препреки за адекватен одговор.
Користејќи го овој метод, Ричардс не бил предводник на нова херменевтика. Наместо тоа, тој правел нешто невидено во областа на книжевните проучувања: го испитувал самиот процес со анализирање на интерпретациите на неговите студенти. Создал плодотворни теории за метафората, вредноста, тонот, вообичаениот одговор, започнатата акција, псевдо-изјавата и двосмисленоста. Последното било изложено од Вилијам Емпсон, негов поранешен студент.
Влијание
Ричардс бил ментор и учител на други истакнати критичари, од кои најпознати се Вилијам Емпсон и Ф.Р. Левис. Другите критичари биле, пред сè, под влијание на неговите дела (Клинет Брукс и Ален Тејт). Подоцнежните критичари кои го редефинирале формален метод во Нова критика со активно одбивање на неговите психолошки нагласувања, покрај Брукс и Тејт, Џон Кроу Рансом и В.К Вимсат. Блекмур и Мери Кригер, Р.С. Крејн од школата во Чикаго, биле исто така заслужни за теоријата и критиката на психолошките претпоставки на Ричардс. Тие сите ја признале вредноста на неговите идеи, но се обиделе да ги спасат најважните претпоставки кои сметале дека требало да ги има во неговите критики. Како и неговиот ученик Емпсон, Ричардс покажал тежок модел за новокритичарите, а неговиот модел за блиско читање се смета за основен во нивната интерпретативна методологија.
Чувар на куќата
Чувар на куќата (англиски: Housesitter) е американски филм од 1992 година, во режија на Френк Оз. Главните улоги ги толкуваат: Стив Мартин и Голди Хоун.
Грб на Џибути
Грбот на Џибути е официјалниот грб на оваа африканска држава и бил усвоен на 27 јуни 1977. Грбот е составен од венец, каде во центарот се наоѓа копје позади штит. Од двете страни на копјето се наоѓаат раце со мечеви во рацете, а над копјето има црвена петокрака. Рацете ги симболизираат двете најголеми етнички групи во државата: Афари и Иса.
Андреј Бабиш
Андреј Бабиш (роден на 2 септември 1954 година) — чешки политичар кој моментално е премиер на Чешка од декември 2017 година и основачки лидер на партијата АНО од 2012 година. Претходно бил министер за финансии и вицепремиер од 2014 до 2017 година. Пред да влезе во политиката бил стопанственик.
Љубојна
Љубојна — македонска музичка група којашто изведува етно-музика.
Состав
Групата „Љубојна“ ја сочинуваат:
Творештво
Во 2016 година, групата ја прославила петнаесетгодишнината од основањето, со повеќе концерти, вклучувајќи ги и оние во Кина и во Њујорк. Истата година, таа била прогласена за „супербренд“. На почетокот на 2017 година излегол деветтиот албум на групата, со наслов „Радио Љубојна“, снимен во студиото „Подрумот“. На албумот, продуциран од Оливер Јосифовски, се наоѓаат осум песни, меѓу кои и: „Кратово виа Бразил“, „Галичник виа Њујорк“, Многу ми го фалат вашето девојче“, „Стани да не станиш“. На 23 февруари 2017 година, групата одржала концерт во Домот на синдикатите во Белград, на којшто го претставиле деветтиот албум „Радио Љубојна“. Како гости на концертот настапиле Влатко Стефановски, Васил Хаџиманов и Џамбо Агушев.
Штезов
Штезов (Steesow) — поранешна општина во округот Лудвигслуст-Пархим, во Мекленбург-Западна Померанија, Германија. На 1 јануари 2016 година, општината Штезов била припоена кон градот Грабов, иако немале заедничка граница. Штезов, Бохин и Цугелраде станале ексклава на Грабов, оддалечени шест километри од самиот град.
Клои (филм)
Содржина
Катарина, успешна докторка, почнува да се сомнева во верноста на својот сопруг и затоа, се одлучува да го провери својот сомнеж со помош на младата и привлечна Клои. Фатена во мрежата на сексуалните желби, Катарина сфаќа дека направила грешка и дека себеси и своето семејство го изложува на голема опасност.
Енџи Бел
Енџи Марион Бел (родена на 11 јули 1968 година) е австралиска политичарка која е член на Претставничкиот дом од федералните избори во 2019 година, претставувајќи ја поделбата на Монкриф во Квинсленд. Таа е член на Либералната национална партија на Квинсленд и e во коалиција со Либералната партија во федералниот парламент.
Ран живот
Бел е родена во Аделаида. Таа учела во средното училиште Гаулер, каде што иизучувала тенор саксофон и го привлекла вниманието на џез-музичарот Дон Бароус. Таа потоа добила стипендија од Ротари Интернационал за студирање музика во Данска. Кога се вратила во Австралија, се запишала на Конзерваториумот за музика Елдер, студирајќи џез, саксофон и глас.
Пред да влезе во политиката, Бел работела како професионален музичар 35 години. Таа, исто така, работеше како агент за продажба низ неколку австралиски држави пред да се насели во Квинсленд во 2002 година, каде што работела со Националната асоцијација за малопродажба како консултант и тренер на работното место. Од 2010 година работела за Paint Place како менаџер за визуелна трговија (2010–2015) и национален менаџер за развој на бизнисот (2015–2018). Бел присуствувала на Универзитетот Грифит како студент на зрела возраст, дипломирајќи  маркетинг. Во 2014 година напишала книга за ребрендирање и маркетинг за мали бизниси.
Политика
Бел се приклучила на Либералната национална партија на Квинсленд (ЛНП) на 45-годишна возраст Таа била претседателка на LNP Women Queensland од 2017 до 2019 година.
Во април 2019 година, Бел победила на предизборот на LNP за Одделот на Монкриф, заменувајќи го пратеникот во пензија Стивен Чиобо. Според The Australian, таа победила осум други кандидати во „вознемирена победа“. Таа го задржала Монкриф за либералите на сојузните избори во 2019 година, со мал позитивен замав кон партијата.
Бел е член на Умерената/Модерната либерална фракција на Либералната партија.
Личен живот
Бел е во долгогодишна врска со нејзиниот партнер Рос, кој има четири возрасни деца. Таа е првата отворена геј жена што претставувала голема партија во Претставничкиот дом, втора севкупно по независната Керин Фелпс и петта геј жена во федералниот парламент.
Наводи
<references group="" responsive="1">
Палатица (Берско)
Палатица (Палатич или Блатанци; Παλατίτσια, Палатиција) — село во Берско, Егејска Македонија, дел од денешната Општина Бер, во Централна Македонија, Грција.
Географија и местоположба
Селото е оддалечено околу 14 километри југоисточно од градот Бер, на надморска височина од 110 метри, крај патот што води од Бер за Мелик и Катерина.
Селскиот атар зафаќа површина од 18 квадратни километри.
Население
Во 1900 година според Васил К’нчов („Македонија. Етнографија и статистика“) во Палатич (Палатица) живееле 150 Грци христијани. По податоци на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Палитач (Platitch) имало 145 жители.
Според документи на Цариградската патријаршија во 1906 година во Пилатица (Πηλατίτσα) имало 54 семејства Власи. Во 1910 година во Палатица (Παλατίτσα) имало 550 жители.
Спирос Лукатос посочува „грчки јазик на жителите“.
На пописот во 1912 година, селото е забележано со грчки јазик и христијанска религија.
Со пописот од 1913 година селото било забележано со 277, во 1920 година со 390, а во 1928 година со 538 жители, од кои 51 семејство со 177 жители биле бегалци. Во 1940 година имало 876, во 1951 година 769, во 1961 година 899, во 1971 година 826, во 1981 година 905, а во 1991 година 927 жители.
Во пописот спроведен во 2001 година, селото било попишано со 876 жители. Во најновиот спроведен попис од 2011 година во Грција, селото било забележано со 834 жители.
Самоуправа и политика
Селото припаѓа на општинската единица Кутлеш со седиште во гратчето Кутлеш, која припаѓа на поголемата општина Бер, во округот Иматија. Воедно, селото е дел од општинскиот оддел Палатица, во кој е единствено село.
Амт
Германија
Амтот е уникатно за германските покраини Шлезвиг-Холштајн, Мекленбург-Западна Померанија и Бранденбург. Другите германски покраини ја имале оваа поделба во минатото.
Некои покраини имаат слични администраивни единици наречени здружена општина (Рајнска област-Пфалц, Баден-Виртемберг, Баварија, Саксонија, Саксонија-Анхалт, Тирингија) или општинска заедница (Долна Саксонија).
Дефиниција
Амт, како и другите претходно спомнати единици, е поделба на окрузи (Kreis), и е збирка на општини. Амтот е на пониско ниво од окружната влада, но на повисоко од општинската и може да се опише како супер-општина или „општинска конфедерација“. Нормално се состои од многу мали општини, поголемите општини не припаѓаат на амт, и тие се наречени слободни општини (amtsfreie Gemeinden).
Данска
Аmt (множина, amter; „округ“) била административна единица на Данска (и, историско, и на Данска-Норвешка). Окрузите биле основани со кралски декрет во 1662 како замена за поранешните Len. Аmter биле првично создадени од независните градови (købstæder) и околиите, и поседува мал степен на надлежности. Во текот на XX век, ним им било дозволени за болнички услуги за неурбаното население. Со административната реформа во 1970 се намалил бројот на окрузите на четиринаесет и се намалиле административната разлика помеѓу (рурална) околија и град. Оттогаш, amter се составени од бројни општини (дански: kommuner). Реформата им ги проширила бројот на надлежности на окрузите, најмногу во здравствената заштите и во второстепените училишта, гимназиите.
Данската општинска реформа од 1 јануари 2008 ги укинала amter и ги заменила со пет административни региони, сега повторно поврзани со здравствената заштита. За разлика од amter регионите немаат право да собираат даноци. Реформата ги префрлила сите други надлежности или на општините или на државата. Истовремено, помалите општини се споени кон поголемите, скратувајќи го бројот на општини од 270 на 98. Видите Окрузи на Данска за повеќе информации за данската употреба на терминот.
Холандија и Фландрија
Ambacht може да се сретне во холандскиот јазик како еквивалент на amt. Ambachten постои во Холанд, Зеланд и Фландрија, уште од околу 1800.
Норвешка
Од 1662 до 1919 година, окрузите на Норвешка биле наречени амтер (amter). Тие сега се нарекуваат како fylker.
Ваљон Сараќини
Ваљон Сараќини (албански: Valon Saraqini;, ) — македонски економист и министер за економија на Македонија во периодот 2011–2014.
Министер за економија
Поборник за економска интеграција на регионот, со цел зголемени инвестиции, засилена економска соработка, заеднички настап на трети пазари и создавање на регионален туристички пакет кој би ги задоволил барањата на светскиот турист. На негова иницијатива се интензивираат активностите во делот на минерални суровини и се забрзува постапката за доделување на концесии за истражување и експлоатација. Поддршката за претприемништвото и малите и средните претптијатија се имплементира преку бројни активности и програмски мерки, а за првпат се поттикнува женското претприемништво и занаетчиството како посебни сегементи од претприемништвото. Комуникацијата со деловните субјекти и нивните здруженија е континуирана, преку средби, работни состаноци, посети на деловни капацитети и учества во јавни расправи.
Како претставник на Демократска унија за интеграција, која на 1 јуни 2008 година влезе во коалиција со ВМРО-ДПМНЕ, министерот Сараќини спроведе низа активности и инвестициски проекти насочени кон местата каде живее претежно албанско население, посебно во Западна Македонија. Покрај постапката за изнаоѓање на стратешки инвеститор-концесионер на ТИРЗ Тетово, беа спроведени и низа инвестициски проекти од областа на енергетиката, особено во делот на концесии за мали хидроцентрали и активности за подобрување на енергетската ефикасност во училишта и градинки. Во делот на туризмот, пак, охридско-струшкото крајбрежје влезе на мапата на тур-операторите, посебно на земјите на Бенелукс, но и Турција, источните земји и Балканот, а се интензивираа и активностите за модернизација на зимскиот центар Попова Шапка.
Спроведени се низа мерки во насока на подобрување на бизнис климата, што имаше посебно влијание врз ублажување на последиците од глобалната економска криза, а како резултат на дел од спроведените активности Република Македонија според Доинг Бусинесс 2012 е рангирана на шесто место во светот и прво место во Европа по брзина на регистрација на друштво. Имено, регистрацијата на трговско друштво трае 4 часа и чини околу 30 евра, поради што слободно може да се каже дека РМ има најбрза, најевтина и најефикасна/ најлесна регистрација во Европа и една од најдобрите во светот.
Професионално искуство
На министерската функција Ваљон Сараќини дојде од приватна високообразовна установа - Универзитетот Американ Колеџ – Скопје. Како директор за комуникации и маркетинг на овој унивезритет, Сараќини беше одговорен за подготвување на комплетна маркетинг стратегија, стратегија за односи со јавност и маркетинг кампањата на УАКС, иницирање и реализација на активности поврзани со Деловниот совет и Алумни клубот, во согласност со потребите на деловната заедница и на УАКС, како и комуникација со бизнис групи, владини агенции и НВО-а. Неговото тригодишно искуство како оперативен директор во Универзитетот Американ Колеџ – Скопје придонесе да ги развие способностите за менаџирање на активности, во случајов на Универзитетот и координација на одделните сектори, планирање и дефинирање на буџет и спроведување на плановите, воспоставување работните процеси и политики кои помагаат во извршување на активностите поврзани со Универзитетот, дефинирање, мерење, евалуација и подобрување на квалитетот на услугите, што секако ќе придонесе во успешното менаџирање на секторите во министерството. Почетоците на неговото професионално искуство датираат од 2002 година, како административен службеник во Норвешки совет за бегалци – Скопје, каде работи на планирање и реализирање на активностите во делокругот на функционирањето на оваа невладина организација и континуирана комуникација со јавноста.
Приватен живот
Основно и средно образование завршил во Скопје. Дипломирал на Универзитетот Американ Колеџ - Скопје (2009), при што се стекнал со звање дипломиран економист по деловна администрација – маркетинг, со особен интерес за бизнис стратегија и политика, маркетинг менаџмент, организациско однесување, корпоративни финансии. На истиот факултет една година подоцна запишува постдипломски студии за водство, претприемништво, корпоративно управување, рекламирање и промоција, маркетинг истражување, корпоративни финансии – напредно ниво. Одлично ги владее албанскиот (мајчин јазик), македонскиот и англискиот јазик. Оженет е со Мимоза Пеза. Татко е на две ќерки, Лиза и Рита.
Шахот во 1979 година
1979 во шахот содржи некои значајни настани.
Патријархат
Патријархат е општествен систем во кој мажите се основните авторитети централни на општествената организација, заземаат улоги на политичко раководство, морален авторитет и контрола на имотот, и каде татковците имаат власт над жените и децата. Тој подразбира машко владеење и женска субординација. Многу патријархални општества се исто така патрилинеарност, што значи дека имотот и презимето се наследени од машката лоза.
Историски гледано, патријархатот се манифестира во социјално, правно, политичко и економско организирање во голем број на различни култури.
Предпатријархални општества
Наодите укажуваат дека во најраното доба, околу 7000 г. п.н.е., на подрачјето на денешна Европа и Мала Азија живееле многу развиени култури, кои го негувале земјоделието. Во тоа време жените играле важна улога - економска како работнички и духовна како свештенички, па нивната општествена улога била нагласена. Роднинските врски се потпирале на матријархатот, што значи дека ќерките ги наследувале своите мајки. Мажите имале еднакво важни улоги како трговци и занаетчии, и како што се чини, во тоа време немало војни. Важните центри на оваа рана култура биле на Балканот, на подрачјето на денешна Турција и предасирската култура на подрачјето на денешен Иран.
Патријархални општества
Денес постојат многобројни објаснувања и теории за појавата на патријархатот. Народите кои го населувале подрачјето на Европа, веројатно во согласност со општествените прилики се развивале во правец на патријархатот. Сите промени можат да се доведат во врска со азиските племиња на коњаници, кои поради сушите и наглото зголемување на бројот на населението морале да го напуштат своето подрачје. До овој процес на преселба дошло многу рано (околу 3500 г. п.н.е.).
Формирањето на патријархатот, маргинализацијата на жената и вооружените судири нашле заеднички корени. Постојаните војни и освојувања довеле до доминација на патријархалните култури. Овие култури претставувале пресвртница во создавањето на европската цивилизација (на Стара Грција и Римското Царство). Последниот центар на старата, многу развиена култура на земјоделско производство што ја раководеле жените, била на Крит. Таа исчезнала во втората половина на II век п.н.е. како последица на природните катастрофи.
Психоаналитички теории
Терминот патријархат се користи лабаво и значи "машка доминација", додека поригорозната дефиниција лежи во буквална интерпретација: "владеењето на таткото". Така, патријархатот не се однесува на едноставен бинарен модел на машка моќ над жените, но моќност заложена покомплексно, зависно од возраста како и полот, со постари мажи владеејќи над жени, деца и помлади мажи. Некои од овие млади мажи можат да бидат наследници и затоа имаат удел во продолжените конвенции на патријархатот. Другите можат да се подбунат. Овој психоаналитички модел се заснова на ревизии на Фројдовиот опис за нормалното невротично семејство користејќи ја аналогијата на приказната за Едип. Оние кои се надвор од Ојдипова тријада на мајка/татко/дете се помалку подложни на патријархален авторитет. Работењето за власта во патријархатот вообичаено се случува несвесно. Сите се подложни, дури и татковците се обврзани од страна на неговите стриктури. Тој е претставен во неизговорени традиции и конвенции извршувани во секојдневните однесувања, обичаи и навики. Патријархалниот триаголен однос на татко, мајка и најстар син често ги формира динамичните и емоционалните наративи на популарната култура и се изигруваат перформативно во ритуалите на додворувањето и бракот. Тие обезбедуваат концептуални модели за организирање на односите на моќ во сфери кои немаат никаква врска со семејството, на пример, политиката и бизнисот.
Феминистичка теорија
Феминизмот го дефинира патријархатот како неправеден општествен систем, што ги угнетува жените. Како феминистка и политички теоретичар Керол Пејтман пишува, "Патријархалната конструкција на разликата меѓу мажественоста и женственоста е политичката разлика меѓу слободата и потчинетоста." Во феминистичка теорија концептот на патријархатот е течно и лабаво дефиниран. Тој често ги вклучува сите социјални механизми кои ја репродуцираат и создаваат машката доминација над жените. Феминистичката теорија обично го карактеризира патријархатот како општествена конструкција, која може да се надмине со откривање и критичко анализирање на неговите манифестации.
Департмани во Уругвај
Уругвај се состои од 19 департмани (departamentos, еднина– departamento):
Сопот (Велешко)
Сопот — село во Општина Велес, во непосредна близина на градот Велес.
Географија и местоположба
Сопот — село во северниот дел на територијата на Општина Велес. Селото е рамничарско во подножјето на мало возвишение веднаш од левата страна на реката Вардар. Расположено е на надморска височина од 230 метри. Низ самото село минува автопатот Скопје - Велес кој го дели селото на два дела. Од градот Велес е оддалечено 13 километри. Атарот на селото Сопот зафаќа површина од 8,7 км2, од кои 203 хектари зафаќа обработливото земјиште, 262 хектари пасиштата, додека 267 хектари отпаѓаат на шумите, со што селото во основа има полјоделска функција. Во непосредната близина на селото Сопот се наоѓа вештачкото велешко езеро „Младост“.
Историја
Селото Сопот е едно од постарите села во Велешко, во кои организиран живот се одвивал уште во античко време, а постојат и голем број пишани податоци и споменувања на Сопот низ историјата. Македонскиот просветител Јордан Хаџи-Константинов - Џинот, во својот напис за Велес во „Цариградски весник“ од 1 декември 1854 запишал дека во селото Сопот на 4 часа северозападно од Велес (што одговара со местоположбата на денешното село) се пронајдени 100.000 антики славјански, латински и гречески и на мермерни плочи писма, образи и идоли и други многуцености. Доказ за овој напис на Џинот, како и за божествениот култ кон Александар Македонски е споменикот пронајден во ова село, со натпис посветен на богот Александар, домашните божества Драко и Дракајна и на Јупитер и Хера. Пет години подоцна на 7 март 1859, Јордан Хаџи Константинов - Џинот во својот напис „Велес - статистическо описание“ во „Цариградски весник“, за селото Сопот запишал дека е христијанско село кое има 10 куќи и урнатини од манастирот на средновековниот војвода Радич како и негова крепост.
Стопанство
Малубројното постојано население, како и некогашните жители на селото кои повремено доаѓаат во него на своите куќи и викендички се занимаваат најмногу со градинарство (домат, пиперки, кромид, лук, марула), пчеларство, лозарство и овоштарство (јаболка, круши, сливи, ореви). Поради одличните услови кои се должат на тревнатите ридови обраснати со нискостеблеста и грмушеста шума во Сопот е застапено и сточарството, односно одгледувањето на кози, а постојат и две трла за овци во горниот дел на селото.
Население
Според статистиката на Васил К’нчов („Македонија, Етнографија и статистика“) од 1900 година, во Сопот живееле 100 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Сопот имало 120 Македонци, од кои 80 под врховенството на Бугарската егзархија и 40 патријаршисти.
Бројот на жители во селото Сопот, драстично опаднал и селото западнало во процес на целосно раселување, во периодот помеѓу 1961 година кога броело 194 жители и 1994 година, кога бројот се намалил на само 7 жители, сите Македонци. . Сепак во периодот помеѓу 1994 и 2002 година, бројот на жители се зголемил за повеќе од двојно, односно за 8 жители, пред сè поради повратниците, најчесто постари луѓе и пензионери кои во младоста се иселиле во Велес, а дел и во Скопје. Покрај овие постари луѓе кои се вратиле постојано да живеат, во селото Сопот има и еден млад ученик во основно училиште, Дарко Илиевски, чија сторија околу проблемите со превозот до училиштето во Велес беше објавена на македонските медиуми.
Според пописот од 2002 година во селото живеат 15 жители, сите Македонци.
Според последниот попис од 2021 година, во селото живееле 12 жители, сите Македонци.
Родови
Според податоци од 1935 година, во селото живееле следните македонски православни христијански родови: Галевци, Ангелковци и Нетковци (сите старинци), Гулевци и Давчеви (двата рода од с. Чалошево), Басаровци (од с. Рудник), Кимовци (од с. Лугунци), Гоговци (од с. Отовица), Бошковци (од с. Карабуниште), Ролевци (од с. Кожле) и Шонтеви (од с. Ветерско).
Избирачко место
Селото е опфатено во избирачкото место бр. 2182 според Државната изборна комисија, сместено во просториите на основното училиште во Башино Село. Во избирачкото место се опфатени населените места: Сопот, Башино Село, Новачани.
На претседателските избори во 2019 година, на ова избирачко место биле запишани вкупно 624 гласачи.
Култура и спорт
-->
Клер Армстронг
Клер Армстронг (Claire Armstrong) — британски аматерски астроном. Таа е сопруга на супернова ловецот Марк Армстронг, и двајцата работат од Ролвенден (IAU code 960), Кент, Англија. Астероидот Клерармстронг 15967 бил именуван во нејзина чест од страна на нејзиниот откривач, нејзиниот сопруг.
Чарлија (појаснување)
Чарлија е топоним со којшто се именувани следниве села во Македонија:
Шахот во 1981 година
1981 во шахот содржи некои значајни настани.
Африкански куп на нации 1976
Африкански куп на нации во 1976 година — 10-то африканско фудбалско првенство на Африканскиот куп на нации кое се одржало во Етиопија од 29 февруари - 14 март 1976 година. На ова првенство учество зеле 8 репрезентации. Вкупно биле одиграни 18 натпревари.
Победник на турнирот била Фудбалската репрезентација на Мароко.
Орибе Пералта
Орибе Пералта Моронес (роден на 12 јануари 1984 во Тореон) — мексикански фудбалер, напаѓач на Гвадалахара во мексиканското првенство.
Кариера
Во кариерата двапати во дресот на Сантос Лагуна постигнувал хет-трик против Морелија на 16 мај 2010 во победата на неговиот тим дома од 7-1 и против Пачука на гости во победа од 4-1.
Тој е и репрезентативец на Мексико од 2005 година и досега има собрано 13 натпревари во дресот со државниот грб и постигнато 2 гола.
Пералта бил дел и од репрезентацијата на Мексико која настапи на Олимписките игри во Лондон 2012 и го освои златниот медал. Токму тој беше стрелец на двата гола во финалето на турнирот против Бразил.
Ротердамско метро
Ротердамско метро ( Rotterdamse metro ) е брз транзитен систем управуван во Ротердам, Холандија и околните општини од страна на РЕТ. Првата линија, наречена Noord - Zuidlijn (линија Север - Југ) се отворила во 1968 година и сообраќала од станицата Централ до Зуидплеин, преминувајќи ја реката Нова Меза во тунелот. Тоа бил првиот метро систем што се отворил во Холандија. Во тоа време исто така била една од најкратките метро линии во светот со должина од само 5.9 километри.
Во 1982 година била отворена втората линија, линијата Оост - Вестлин (исток - запад линија), која се движела помеѓу станиците Капелсбруг и Кулхавен. Кон крајот на 90-тите, линиите биле именувани по двајца историски граѓани на Ротердам, „Еразмо“ (Север - Југ) по Еразмо и линијата „Каланд“ (Исток - Запад) по Питер Каланд. Заклучно со декември 2009 година, овие имиња биле исфрлени во прилог на комбинација на букви и бои, за да се потенцира и разјасни разликата помеѓу одделните гранки, особено на поранешната линија Исток - Запад.
Тектоника на плочите
Тектониката на плочите е геолошка теорија која го објаснува поместувањето на Земјината кора од поголеми размери. Теоријата ја вклучува и воедно ја заменува постарата хипотеза за придвижување на континентите, која датира од првата половина на XX век. Концептот за ширење на морското дно (спрединг) е развиен во текот на 1960-тите. Надворешниот дел од Земјата се состои од два слоја: надворешен, кој се нарекува литосфера и ја опфаќа кората и крутиот горен дел од плаштот, додека под литосферата се наоѓа астеносферата. Иако е во крута состојба, астеносферата има релативно ниска вискозност, па затоа во временската геолошка скала може да се однесува и како течност. Под астеносферата се наоѓа покрутиот долен плашт, чија фазна состојба не е последица на ниските температури, туку на високиот притисок.
Литосферата е разделена на т.н. литосферни плочи (тектонски плочи). Постојат седум главни и неколку помали плочи. Литосферните плочи пловат на астеносферата. Постојат три типа на граници меѓу плочите: приближувачи (конвергентни) граници, разидувачки (дивергентни) граници и трансформни раседи. Земјотреси, вулканска активност, издигнување на планински ланци и обликување на океанските гребени се појави кои се забележуваат долж границите на плочите. Страничното поместување на плочите најчесто се одвива со брзина од 0,66 до 8,50 сантиметри годишно.
Основни принципи
Поделбата на надворешните делови на Земјината внатрешност на литосфера и астеносфера е заснована на нивните механички разлики и начинот на пренесување на топлина. Литосферата е поладна и покрута, додека астеносферата е потопла и механички послаба. Исто така, литосферата губи топлина по пат на кондукција, а астеносферата ја пренесува топлината со струење и има речиси адијабатски температурен градиент. Оваа поделба не би требало да се меша со хемиската поделба на Земјата на јадро, плашт и кора. Литосферата се состои и од кора и од еден дел на плаштот. Одреден дел од плаштот може да припаѓа на литосферата, но и на астеносферата во различно време, зависно од температурата, притисокот и посмичната сила. Основниот принцип на тектониката на плочи се основа на тоа што литосферата постои во вид на одвоени и единствени плочи кои лебдат на вискоеластичната крута астеносфера. Поместувањето на плочите се одвива од прилика неколку милиметри годишно (брзина на растење на ноктите), па сè до околу 5 сантиметри годишно (брзина на растење на косата).
Плочите се околу 100 km дебели и се состојат од литосферниот плашт прекриен со еден од двата типови на кора: океанска кора (старо име: сима) или континентална кора (старо име: сиал). Овие два типа на кора се разликуваат во дебелината - континенталната е значително подебела од океанската (50 наспроти 5 км).
Плочите се сретнуваат долж границите на плочите, кои обично се поврзани со геолошки процеси од видот на земјотреси и создавање на тополошки облици како што се планините, вулканите и океанските гребени. Повеќето од активните вулкани се јавуваат на границата од плочите, при што Тихоокеанскиот Огнен Прстен се истакнува како најактивен и најпознат.
Тектонските плочи во себе можат да вклучуваат континентална или океанска кора, но типично една плоча ги содржи и двете. На пример, африканската плоча вклучува и континент, но и делови од Атлантскиот и Индискиот Океан. Разликата меѓу континенталната и океанската кора е заснована на густината на минералите од кои се изградени - океанската е погуста од континенталната поради различните удели на многу елементи, најмногу силициум. Таа е погуста (мафична) бидејќи има помалку силициум, а повеќе тешки елементи од континенталната кора (фелсична). Поради ова, океанската кора кежи под нивото на морето (на пример, повеќето тихоокеански плочи), додека континенталната коа е исфрлена над нивото на морето (поради принципот на изосталзија).
Типови на граници меѓу плочите
Постојат три типа на граници меѓу плочите, кои се одликуваат по начинот на кој плочите се поместуваат релативно една кон друга, а поврзани се со различни површински феномени. Тоа се:
Дулеби
Дулебите (руски: Дулебы, украински: Дуліби) биле еден од племенските сојузи помеѓу Источните Словени, формиран најверојатно помеѓу 6 век и 10 век. Дулебите се меѓу дванаесетте народи споменати во Првата Хроника. Историчарите сè уште не се сигурни каде живееле Дулебите.
Александар Митрески
Александар Митрески (роден на 5 август 1980 во Охрид) — швајцарски фудбалер со македонско потекло кој моментално игра за ФК Арау. Игра на позицијата одбранбен играч, односно дефанзива. Висок е 185 cm.
Мањифико (музичка група)
Мањифико - македонска мизичка група, која изведувала латиноамериканска музика.
Состав
Вокално-инструменталниот ансамбл „Мањифико“ го сочинувале:
Творештво
Во текот на 31-годишното постоење, групата настапила во 37 земји, остварувајќи 3.700 концерти,а покрај тоа учествувала и на 600 добротворни настапи. Притоа, се проценува дека концертните настапи на групата ги посетиле преку седум милиони посетители. Дискографијата на „Мањифико“ вклучува 28 мали плочи, пет албуми, четири аудио-касети, една видео-касета, три компакт-дискови и едно ДВД. Речиси сите изданија на „Мањифико“ биле продадени во златен или сребрен тираж. На радио-станиците биле емитувани 192 емисии посветени на „Мањифико“, а групата учествувала на 140 програми на вкупно 16 телевизиски канали. Нивниот концертен репертоар вклучувал вкупно 320 песни, најмногу од латиноамериканското и шпанското поднебје, но и македонски староградски песни. Во 2017 година, групата „Мањифико“ ја добила наградата за животно дело, што ја доделува манифестацијата „Златна бубамара на популарноста“.
NGC 1076
NGC 1076 — леќеста галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1076 се споменува и како MCG -3-8-3, IRAS 02411-1457.
Податоци од набљудување
Според морфолошката класификација на галаксиите, NGC 1076 е од видот S0-a. Видливиот сјај со голо око изнесува 12,7 m, а оној во рамките на интервалот од минималната до максималната честота 13,6 m, додека површинскиот сјај изнесува 13,4 m/лм2. NGC 1076 има привидни димензии од 2' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 43 м 29,1 с, а неговата деклинација, односно висината на лакот на тој агол, - 14° 45' 18". Положбениот агол на објектот е во износ од 99°.
Венера-6
Венера-6 била советска автоматска научно-истражувачка станица (вештачки сателит) наменет за истражување на планетата Венера. Лансирана е на 10 јануари 1969 година.
Текот на мисијата
Намената на леталото била атмосферското истражување на Венера. Било слично на апаратот Венера-4 оаиако била изменета така што би издржала поголем атмосферски притисок. Кога Венера-6 пришла на планетата Венера на 17 мај 1969 година, бил исфрлен одсекот за спуштање со маса од 405 кг од главното тело на леталото. За време на спуштањето кон површината на планетата, бил испуштен и падобран со цел да би бил забавен падот. За време од 51 минута додека капсулата паѓала, атмосферските податоци биле собрани преку сензори, и праќани на Земјата со помош на радио-врска.
Капсулата го носела грбот на СССР и гравура на Ленин.
Дунаујварошки универзитет
Дунаујварошкиот универзитет (пред 2016 година: Дунаујварошки колеџ) ― универзитет во Унгарија. Образовното средиште во Дунаујварош нуди додипломски курсеви за сметачки инженер, инженерски бизнис раководство, комуникација и медиуми, бизнис администрација, материјално инженерство, машински инженер и магистерска диплома по наставник по инженерство''. ''
Надворешни врски
46.9606°N, 18.9339°W
Шахот во 1983 година
1983 во шахот содржи некои значајни настани.
Небојша Стефановиќ
Небојша Стефановиќ (Белград, 20 ноември 1976) е српски политичар и доктор по економија, вицепремиер и министер за одбрана, и член на Претседателството на Српската напредна партија.
Претседател на Народното собрание на Република Србија е од јули 2012 година до април 2014 година.
Функцијата министер за внатрешни работи на Република Србија ја извршувал во периодот од април 2014 година до октомври 2020 година.
Политичката кариера ја започнал во Српската радикална партија, а во 2008 г. бил еден од основачите на Српската напредна странка.
Биографија
Небојша Стефановиќ е роден на 20 ноември 1976 година во Белград. Израснал во Нов Белград, каде што го завршил основното училиште и деветтата гимназија „Михаило Петровиќ за жал“. Дипломирал економија на Факултетот за бизнис студии на Универзитетот Мегатренд во Белград. Небојша Стефановиќ се стекнал со звање магистер по економски науки со одбрана на тезата „Современи принципи на менаџмент во локалната самоуправа “, 2011 година. Докторирал во јуни 2013 година на истиот универзитет, на тема „Нова улога на стратегискиот менаџмент во управувањето со локалната самоуправа“.
Кариерата ја започнал во 2004 година во друштвото за надворешна и домашна трговија „Интерспид д.о.о.“ на работно место директор за маркетинг. Во 2008 година тој преминал на местото заменик финансиски директор во компанијата „Јабука“. Небојша Стефановиќ зборува англиски и руски јазик. Има ќерка Нина и син Филип.
Политичка кариера
Со политика се занимава повеќе од 25 години. Политичката кариера ја започнал во Српската радикална партија. Тој е еден од основачите на Српската напредна партија ( 2008 ) и член на Претседателството. Тој е претседател на Градскиот одбор на Белград од 2008 година до 2021 година. На локалните избори во 2014 година, Српската напредна партија во Белград дошла на власт со 43,62%, додека во 2018 година, СНС извојувала убедлива победа во градот Белград со 44,99%.
Член на парламентот
Како член на Српската радикална партија, во периодот од 2004 г. до 2008 година бил советник во собранието на град Белград. На парламентарните избори во 2007 г. Бил избран за пратеник и бил претседател на Комисијата за трговија и туризам на Народното собрание на Република Србија.
Претседател на Народното собрание на Република Србија
Од јули 2012 г до април 2014 година Небојша Стефановиќ бил претседател на Народното собрание на Република Србија и претседател на Комитетот за правата на детето. Бил и шеф на делегацијата на Народното собрание на Република Србија во Интерпарламентарната унија.
За време на неговиот мандат како претседател на Националното собрание, тој е запаметен по неговата борба и застапување за бремените жени и мајките. На негов предлог бил донесен Законот за остварување на правото на здравствена заштита на децата, бремените жени и мајките. Тој ја започнал и познатата акција „ Приоритет за деца и трудници“, која е во сила и денес.
Вицепремиер и министер за внатрешни работи
По парламентарните избори во 2014 година е назначен за министер за внатрешни работи, на кој е реизбран по парламентарните избори во 2016 година, а назначен е и за заменик претседател на Република Србија. На истата функција ќе остане и по реконструкцијата на Владата во 2017 година.
За време на неговиот министерски мандат биле спроведени бројни реформски процеси во МВР. Една од многуте лични иницијативи на Небојша Стефановиќ како министер за внатрешни работи било воведувањето на програмата „Основи на безбедноста на децата“ во прво, четврто и шесто одделение од основните училишта во Србија, со желба децата да се учат на рана возраст на опасностите на кои се изложени.
Тој е првиот министер кој покренал иницијатива за изградба на споменик на загинатите полицајци во Белград. Тој е претседател на Советот за борба против трговија со луѓе, командант на Републичкиот штаб за вонредни состојби, претседател на Националниот совет за спречување на несакани појави во спортот, и Координативен тим за анти -Активности за перење пари и финансирање тероризам. Со одлука на претседателот на Републиката, од 07.11.2017 година, Тој е секретар на Советот за национална безбедност од 2006 година, како и шеф на Бирото за координација на безбедносните служби.
Вицепремиер и министер за одбрана
На 28 октомври 2020 година, Народното собрание на Република Србија ја избрало новата Влада на Република Србија, предводена од премиерката Ана Брнабиќ. Новоизбраниот министер за одбрана во Владата на Република Србија, Небојша Стефановиќ, е избран на 29 октомври 2020 година и ја презел функцијата од тогашниот министер Александар Вулин.
Контроверзност
Меѓутоа, со одлука на Сенатот на Универзитетот Мегатренд од 5 јуни 2014 г. Комисијата за оцена на основите на покренување на постапка за поништување на дипломата на доктор по економски науки Небојша Стефановиќ се формира во Комисијата ја сочинуваат членови: проф. д-р Борис Кривокапиќ, проректор за истражување на Универзитетот Мегатренд, проф. д-р Оскар Ковач, претседател на Комисијата за контрола на квалитетот на докторските дисертации, проф. д-р Неџо Даниловиќ, редовен професор по Методологија на научно истражување на Факултетот за право, јавна администрација и безбедност во Белград и д-р Михајло Рабреновиќ, доцент по Стратешки менаџмент на Факултетот за бизнис студии во Белград.
Сенатот на Универзитетот Мегатренд е на 11 јуни 2014 година го усвоил извештајот на Комисијата во кој се наведувало дека нема основа за поведување поништување на степенот доктор по економски науки Небојша Стефановиќ.
Друга, независна комисија била формирана со одлука на Сенатот на Универзитетот Мегатренд на 25 август 2014 година и како дел од проф. д-р Божидар Лековиќ, проф. д-р Светислав Табароши и проф. д-р Иван Радосављевиќ. Комисијата се состанала на 23 септември 2014 година и едногласно зазеле став дека нема основа за поведување на постапка за поништување на степенот доктор по економски науки Небојша Стефановиќ.
Поради сомневање за валидноста на додипломската диплома, Мегатренд на јавноста и го покажал неговото студентско досие во јули 2019 година. Според оваа студија тој се запишал во 1995 година, а во 2004 г. дипломирал
Тесалија
Тесалија (грчки: Θεσσαλία) — една од тринаесетте периферии на Грција, и е поделена на уште четири окрузи. Главниот град на периферијата е Лариса. Округот лежи во Централна Грција и се граничи со Егејска Македонија на север, Епир на запад, Централна Грција на југ и Егејското Море на исток.
Географија
Нејзината географија се состои од планински прстен кои ја опкружуваат централната рамнина: низините Трикала и Лариса. Тука има изразена летна и зимска сезона, со летни дождови кои ја зголемуваат плодноста на рамнините. Поради ова Тесалија понекогаш се нарекува и кошницата леб на Грција.
Овој регион е јасно ограничен со топографски граници. Планините Касија и Камбунијан лежат на север, масивот на планината Олимп на североисток. На запад лежи планинскиот венец Пинд, на југоисток крајбрежјата Оса и Пелион.
Сообраќај
Постојат бројни автопати како и главна железница кои водат од Атина до Солун кои минуваат низ Тесалија.
Историја
Тесалија била дом на развиена неолитна култура околу 2500 п.н.е. Откриени се исто така микенски живеалишта, на пример на местата Јолкос, Димини и Сескло (близу Волос). Подоцна, во антички грчки времиња, низините во Тесалија станале дом на баронски семејства, како Алеадите од Лариса или Скопадите од Кранон. Овие баронски семејства организирале федерација низ целиот регион на Тесалија, и подоцна ја контролирале Амфиктионската Лига во северна Грција. Тесалијците биле реномирани по нивната коњаница.
За време на Грчко-персиската војна Алеадите им се придружиле на Персијците. Во 4 век п.н.е. Тесалија станала зависно владение на Македонија и многумина служеле како вазали. Во 148 п.н.е. Римјани формално ја вклучиле Тесалија во провинцијата Македонија, но во 300 Тесалија била издвоена како одделна провинција со свој главен град во Лариса. Останала дел од источната Римсото царство сè до 13 век, кога големи делови од Тесалија биле контролирани од влашки сточари (видете Голема Влашка). По Четвртата крстоносна војна Тесалија потпаднала под контролата на Солунското Кралство, но во 1215 било освоена од Теодор Комнин Дука и станала дел од независните територии под власт на тоа семејство. Династијата завршила во 1318 и била проследена од период на византиска и српска доминација. По уште еден период на независност, Тесалија била освоена од Отоманското Царство во 1394. Во 1881 Отоманското Царство изгубила поголем дел од Тесалија во однос на Грција.
Административна поделба
Тесалија е поделена на 5 окрузи:
NGC 2998
NGC 2998 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2998 се споменува и како UGC 5250, MCG 7-20-51, CGCG 210-36, KUG 0945+443, IRAS 09455+4418.
Откривање
Објектот е откриен на 15 јануари 1788 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2998 е од видот SBc. Видливиот сјај со голо око изнесува 12,5 m, а оној во рамките на интервалот од минималната до максималната честота 13,1 m, додека површинскиот сјај изнесува 13,9 m/лм2. NGC 2998 има привидни димензии од 2,7' х 1,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 48 м 43,6 с, а неговата деклинација, односно висината на лакот на тој агол, + 44° 4' 54". Положбениот агол на објектот е во износ од 53°.
Други поделби
Проучување на NGC 2998 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28196. Во рамките на атласот на длабокото небо, Уранометрија 2000.00, објектот припаѓа на групата означена со бројот 71; додека во Каталогот на основни ѕвезди (GSC) е групиран под бројот 2999. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 661.
Радимичи
За последен пат Радимичите се споменуваат во една хроника во 1169 година.
Брокмерланд
Брокмерланд (Brookmerland) — општинска заедница во округот Аурих, во Долна Саксонија, Германија. Нејзиното седиште е во општината Мариенхафе.
Општинската заедница Брокмерланд се состои од следниве општини:
Мирска Вода
Мирска Вода — планински врв на планината Караџица, на планинскиот масив Мокра во средишниот дел на Република Македонија, со следниве географски координати: 41o 46 ' 58  северна географска широчина, 21o 16' 44  источна географска должина. Неговата надморска височина изнесува 2.179 метри. Се наоѓа на западниот дел на билото и сртот на планината Караџица.
Никола Попоски
Никола Попоски — македонски економист и министер за надворешни работи во периодот 2011–2017.
Животопис
Завршил на економскиот факултет на Скопскиот универзитет и бил стипендист на француската влада на универзитет во Ница. Магистрирал европски економски студии на колеџот на Европа во Бриж, Белгија.
Во периодот од 2003 до 2004 работел во државната управа на руренско пристаниште, а до 2004 бил и секретар во француската амбасада во Македонија. Во 2010 година бил именуван за амбасадор на Македонија во мисијата на ЕУ во Брисел.
Попоски зборува француски, англиски, италијански, холандиски и хрватски. Добитник е на „награда за посебен придонес од доменот на ЕУ политиката за проширување“, доделена од Европската Комисија.
Б - Комплекс
Музички уметник Matia Lenická (родена на 9 мај 1984 година), познатa и по уметничкото име Б-Комплекс, е продуцент, свирач на тапан и бас и диџеј од Братислава, Словачка. Во 2015 година, таа излезе како би-пол.
Кариера
Б-Комплекс започнала со правење на музика во 1996 година на 12-годишна возраст, главно фокусирана за хардкор, транс и пситранс, но премина кон намалување на темпото во хип хоп. По овој период, таа се префрли на тапан и бејс, со намера да создаде уникатен личен стил.